รัฐบาลไทย-ข่าวทำเนียบรัฐบาล-ผู้ว่าฯ เพชรบูรณ์ นำทีมให้ความรู้การจัดทำ "ธนาคารน้ำใต้ดินจากยางรถยนต์ใช้แล้ว" ให้กับผู้เข้ารับการฟื้นฟูสภาพทางสังคม เน้นย้ำมุ่งมั่นขยายผลการจัดการน้ำอย่างยั่งยืน เพื่อคุณภาพชีวิต
วันพฤหัสบดีที่ 8 มิถุนายน 2566
08/06/2566
ผู้ว่าฯ เพชรบูรณ์ นําทีมให้ความรู้การจัดทํา "ธนาคารน้ําใต้ดินจากยางรถยนต์ใช้แล้ว" ให้กับผู้เข้ารับการฟื้นฟูสภาพทางสังคม เน้นย้ํามุ่งมั่นขยายผลการจัดการน้ําอย่างยั่งยืน เพื่อคุณภาพชีวิต
ผู้ว่าฯ เพชรบูรณ์ นําทีมให้ความรู้การจัดทํา "ธนาคารน้ําใต้ดินจากยางรถยนต์ใช้แล้ว" ให้กับผู้เข้ารับการฟื้นฟูสภาพทางสังคม เน้นย้ํามุ่งมั่นขยายผลการจัดการน้ําอย่างยั่งยืน เพื่อคุณภาพชีวิตที่ดีของประชาชนเพชรบูรณ์อย่างยั่งยืน
เมื่อวันที่ 7 มิ.ย. 66 นายกฤษณ์ คงเมือง ผู้ว่าราชการจังหวัดเพชรบูรณ์ เปิดเผยว่า จังหวัดเพชรบูรณ์ ได้จัดกิจกรรมจัดทําธนาคารน้ําใต้ดินด้วยยางรถยนต์เก่า ซึ่งเป็นการน้อมนําพระราชดําริของพระบาทสมเด็จพระบรมชนกาธิเบศร มหาภูมิพลอดุลยเดชมหาราช บรมนาถบพิตร ในด้านการบริหารจัดการน้ํา ซึ่งกระทรวงมหาดไทยได้น้อมนํามาขับเคลื่อนขยายผล โดยร่วมกับทุกจังหวัดและทุกอําเภอดําเนินการเพื่อคืนความอุดมสมบูรณ์ให้แก่ดิน แก้ปัญหาขาดแคลนน้ําป้องกันภัยแล้งจากภาวะฝนทิ้งช่วง ซึ่งถือเป็นหนึ่งในแนวทางการพัฒนาคุณภาพชีวิตของพี่น้องประชาชนคนไทยทุกคน ตามหลักการเป้าหมายการพัฒนาที่ยั่งยืน (SDGs) เพราะการบริหารจัดการน้ําเป็นอีกหนึ่งเรื่องสําคัญที่กระทรวงมหาดไทยได้ขับเคลื่อนร่วมกับภาคีเครือข่ายในการรณรงค์สร้างความตระหนักรู้ในการอนุรักษ์ทรัพยากรน้ําให้แก่พี่น้องประชาชนมาโดยตลอด "เพราะว่าน้ําเป็นส่วนสําคัญที่สุดในการดํารงชีวิตของมนุษย์"
นายกฤษณ์ คงเมือง ผู้ว่าราชการจังหวัดเพชรบูรณ์ กล่าวต่ออีกว่า จังหวัดเพชรบูรณ์ จึงได้น้อมนําพระราชดําริเรื่องการบริหารจัดการน้ําของพระบาทสมเด็จพระบรมชนกาธิเบศร มหาภูมิพลอดุลยเดชมหาราช บรมนาถบพิตร ที่ทรงมีพระราชดํารัสว่า "น้ําคือชีวิต" มาขยายผลด้วยการจัดทําธนาคารน้ําใต้ดิน ขับเคลื่อนนโยบายของรัฐบาลและกระทรวงมหาดไทยในด้านการบริหารจัดการน้ําอย่างยั่งยืน โดยการใช้ยางรถยนต์เก่า มาใช้ใหม่ (Reuse) ตามหลัก 3Rs มาทําเป็นกระถางปูนเพื่อรองรับและกักเก็บน้ําไว้ใช้อุปโภคบริโภค โดยเฉพาะการเกษตรในระหว่างที่ฝนทิ้งช่วง ตลอดจนการสร้างความชุ่มชื้นคืนความอุดมสมบูรณ์ให้แก่ดิน ทําให้ต้นไม้ พืชผล มีน้ําหล่อเลี้ยงได้ตลอดฤดูอีกด้วย
"ในวันนี้ นายสุเมธ ธีรนิติ รองผู้ว่าราชการจังหวัดเพชรบูรณ์ พร้อมด้วยนายชัยสิทธิ์ ชัยสัมฤทธิ์ผล ปลัดจังหวัดเพชรบูรณ์ นายสิทธิชัย เจริญศิลป์ ป้องกันจังหวัดเพชรบูรณ์ และภาคีเครือข่าย ได้มาร่วมกันทํากิจกรรมสาธิตเชิงปฏิบัติ พร้อมให้คําแนะนําการทําธนาคารน้ําใต้ดิน ให้แก่ผู้เข้ารับการอบรมโครงการช่วยเหลือผู้เสพ/ผู้ติดยาเสพติด ของศูนย์ฟื้นฟูสภาพทางสังคมจังหวัดเพชรบูรณ์ รุ่นที่ 2 เพื่อพัฒนาคุณภาพชีวิตของผู้เข้ารับการอบรมให้สามารถพึ่งพาตนเองได้ ด้วยการส่งเสริมการประกอบอาชีพ การนําความรู้ไปประยุกต์ใช้ในชีวิตประจําวัน น้อมนําหลักปรัชญาของเศรษฐกิจพอเพียง มีความมั่นคงในชีวิต กลับคืนสู่สังคมอย่างปกติสุข และไม่กลับไปยุ่งเกี่ยวกับยาเสพติดอีก" นายกฤษณ์ คงเมือง ผู้ว่าราชการจังหวัดเพชรบูรณ์ กล่าวเน้นย้ํา
นายกฤษณ์ คงเมือง ผู้ว่าราชการจังหวัดเพชรบูรณ์ กล่าวเพิ่มเติมว่า จังหวัดเพชรบูรณ์มีความมุ่งมั่นในการพัฒนาคุณภาพชีวิตของคนในพื้นที่ และพร้อมจะขยายผลการจัดทําธนาคารน้ําใต้ดินในทุกครัวเรือน เพื่อการบริหารจัดการน้ําของชุมชนอย่างมีประสิทธิภาพ และการอนุรักษ์ทรัพยากรน้ํา ตามเจตนารมณ์ที่กระทรวงมหาดไทย โดยผู้ว่าราชการจังหวัด 76 จังหวัด ร่วมกับองค์การสหประชาชาติ (UN) "76 จังหวัด 76 คํามั่นสัญญา เพื่อการพัฒนา เพื่อความเท่าเทียม เพื่อความยั่งยืน" เพื่อให้พี่น้องประชาชนชาวเพชรบูรณ์มีความสุขและมีชีวิตที่ดีอย่างยั่งยืน